钦定古今图书集成/明伦汇编/官常典/第098卷 > 靖江王守谦
## 钦定古今图书集成/明伦汇编/官常典/第098卷 > 靖江王守谦

按《明外史》本传：“靖江王守谦，太祖从孙。父文正，南昌
王子也。初，文正之谪也，守谦甫四岁，太祖抚其顶曰：
‘儿无恐，尔父倍训教，贻我忧。我终不以父故废尔，育
之宫中。守谦幼名铁柱，吴元年以诸子命名告庙，更
名炜。洪武三年，更名守谦，封靖江王，禄视郡王，官属
亲王之半，命耆儒赵埙为长史傅之。既长，之藩桂林’。”
桂林有元顺帝潜邸，改为王宫，上表谢。太祖览之，泣
下沾襟，敕其从臣曰：“从孙幼而远镇西南，其善导之。”
为著《昭鉴录》。守谦知书而性特戾，比群小，恣淫虐。粤
人怨咨，召还戒谕之。守谦作诗怨望。帝怒，废为庶人，
居凤阳七年复其爵，徙镇云南。使其妃弟徐溥同往，
赐书戒饬之，语极摰切。守谦暴横如故。召还，安置凤
阳。复以强取《牧马》，召至京，锢之。二十五年卒。子《赞仪》
嗣。